Diari Oficial de la Generalitat Valenciana


Sumari del DOGV 4459, del 13-03-2003 (2003/3034)

DECRET 23/2003, d'11 de març, del Consell de la Generalitat, pel qual es declaren d'aplicació a l'any 2003 les mesures regulades en el Decret 29/2002, de 26 de febrer, del Consell de la Generalitat, per a limitar la pol·linització creuada entre plantacions de cítrics.
----------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2003/03/11/23/dof/vci/html**

### Dades del document

Número de DOGV
:   4459

Data del DOGV
:   13-03-2003

Secció del DOGV
:   I. DISPOSICIONS GENERALS

Número del document
:   2003/3034


Data del document
:   11-03-2003

Organisme emissor
:   Conselleria d'Agricultura, Pesca i Alimentació

Tipus de document
:   Decret

Anàlisi jurídica

 Descriptors 

:   * agres
    * mel
    * apicultura

DECRET 23/2003, d'11 de març, del Consell de la Generalitat, pel qual es declaren d'aplicació a l'any 2003 les mesures regulades en el Decret 29/2002, de 26 de febrer, del Consell de la Generalitat, per a limitar la pol·linització creuada entre plantacions de cítrics. [2003/X3034]
  
A principi dels anys 90 van sorgir els primers problemes en el mercat de cítrics com a conseqüència de la presència de llavors en els fruits destinats al consum en fresc. En la campanya de 1993 es va establir l'obligació de traure els ruscs de la zona citrícola, a fi de pal·liar la situació plantejada. En la campanya següent, i fins a la de 2000, es va permetre l'accés dels ruscs a la zona, encara que allunyant-los 1.000 metres de les varietats susceptibles de provocar pol·linització creuada. En els anys 2000, 2001 i 2002 es va prohibir totalment l'assentament de ruscs en la zona citrícola, i es va fixar una compensació econòmica.
  
Estes mesures tenien per objecte reduir la presència d'agents pol·linitzadors en els cítrics. En la campanya 1999 no van ser suficients per a evitar la presència de llavors, la qual cosa ha transcendit en la qualitat final de determinades varietats. No obstant això, en les campanyes 2000, 2001 i 2002 han sigut eficaços.
  
En conseqüència, es considera necessari mantindre a l'any 2003 i durant l'època de floració dels cítrics, i això comprén de l'1 d'abril al 31 de maig, la prohibició de l'assentament de ruscs en els voltants de les plantacions de cítrics.
  
Per això, a proposta de la consellera d'Agricultura, Pesca i Alimentació i després de la deliberació del Consell de la Generalitat en la reunió del dia 11 de març de 2003,
  
DECRETE
  
Article únic
  
Declarar l'aplicabilitat íntegra en l'any 2003 de les mesures per a limitar la pol·linització creuada entre plantacions de cítrics regulades en el Decret 29/2002, de 26 de febrer, del Consell de la Generalitat.
  
Esta aplicabilitat inclou tant les mesures de prohibició d'instal·lació de ruscs com la possibilitat d'ajudes indemnizatòries a percebre pels apicultors, proporcionalment al nombre de ruscs que tinguen inscrits en el Registre d'Explotacions Apícoles de la Comunitat Valenciana amb data 31 de gener del 2001.
  
Els apicultors tindran com a termini per a retirar els ruscs de la zona citrícola el període comprés entre la publicació d'este decret i el 20 de març del 2003.
  
DISPOSICIONS FINALS
  
Primera
  
Es faculta la Conselleria d'Agricultura, Pesca i Alimentació perquè dicte les disposicions necessàries per al desplegament d'este decret.
  
Segona
  
Este decret entrarà en vigor el sendemà de la publicació en el Diari Oficial de la Generalitat Valenciana.
  
València, 11 de març de 2003
  
El president de la Generalitat,
  
JOSÉ LUIS OLIVAS MARTÍNEZ
  
La consellera d'Agricultura, Pesca i Alimentació,


Còpia Permalink ELI